กฎ กกฎ ก.พ.ว่าด้วยจำนวน คุณสมบัติหลักเกณฑ์และวิธีการแต่งตั้ง วิธีการได้มาวาระการดำรงตำแหน่งและการพ้นจากตำแหน่งของ อ.ก.พ. วิสามัญพ.ศ. ๒๕๕๑[๑] อาศัยอำนาจตามความในมาตรา๘ (๕) และมาตรา ๑๒ แห่งพระราชบัญญัติระเบียบข้าราชการพลเรือน พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๓ มาตรา ๔๓ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ก.พ.โดยได้รับอนุมัติจากคณะรัฐมนตรี จึงออกกฎ ก.พ. ไว้ ดังต่อไปนี้ข้อ ๑ ก.พ. อาจแต่งตั้ง อ.ก.พ. วิสามัญเพื่อทำการใด ๆ แทนได้ตามความจำเป็นและเหมาะสม แต่อย่างน้อยให้แต่งตั้ง อ.ก.พ.วิสามัญ ดังต่อไปนี้(๑)อ.ก.พ. วิสามัญ เพื่อทำหน้าที่ตีความและวินิจฉัยข้อกฎหมายและระเบียบ(๒)อ.ก.พ. วิสามัญ เพื่อทำหน้าที่พิจารณาเรื่องการดำเนินการทางวินัยข้อ ๒ อ.ก.พ. วิสามัญแต่ละคณะให้มีจำนวนไม่เกินสิบห้าคน ประกอบด้วย(๑)ประธาน อ.ก.พ. วิสามัญ ซึ่งแต่งตั้งจากกรรมการ ก.พ. ในกรณีมีเหตุผลความจำเป็น ก.พ.จะแต่งตั้งบุคคลอื่นเป็นประธาน อ.ก.พ. วิสามัญ ก็ได้ เว้นแต่ประธาน อ.ก.พ. วิสามัญตามข้อ ๑ (๒)(๒)อนุกรรมการซึ่งประกอบด้วย(ก)อนุกรรมการซึ่งแต่งตั้งจากตำแหน่งหัวหน้าส่วนราชการที่มีงานเกี่ยวข้องกับอำนาจหน้าที่ของอ.ก.พ. วิสามัญ คณะนั้น หรือ(ข)อนุกรรมการผู้ทรงคุณวุฒิซึ่งมีความรู้ ความสามารถ ความเชี่ยวชาญและมีผลงานเป็นที่ประจักษ์ในด้านการบริหารทรัพยากรบุคคล ด้านการบริหารและการจัดการด้านกฎหมาย และด้านอื่น ๆ ที่เป็นประโยชน์ต่อการปฏิบัติหน้าที่ของ อ.ก.พ. วิสามัญคณะนั้น ทั้งนี้ ในกรณีที่จะแต่งตั้งข้าราชการพลเรือนสามัญผู้ใดเป็นอนุกรรมการข้าราชการพลเรือนสามัญผู้นั้นต้องดำรงตำแหน่งประเภทบริหารระดับสูงหรือประเภทวิชาการระดับทรงคุณวุฒิให้เลขาธิการก.พ. แต่งตั้งข้าราชการของสำนักงาน ก.พ. เป็นอนุกรรมการและเลขานุการ และอาจให้มีผู้ช่วยเลขานุการด้วยก็ได้การแต่งตั้งอ.ก.พ. วิสามัญ ตามข้อ ๑ (๒) ให้แต่งตั้งจากกรรมการ ก.พ. อย่างน้อยสองคนข้อ ๓ การแต่งตั้ง อ.ก.พ. วิสามัญ ให้ดำเนินการดังต่อไปนี้(๑)การแต่งตั้งประธาน อ.ก.พ. วิสามัญ ให้สำนักงาน ก.พ. เสนอชื่อกรรมการ ก.พ. คนหนึ่งหรือบุคคลอื่นที่เหมาะสมต่อ ก.พ. เพื่อพิจารณามีมติแต่งตั้ง(๒)การแต่งตั้งอนุกรรมการตามข้อ ๒ (๒) ให้บุคคลที่ ก.พ. มีมติแต่งตั้งเป็นประธาน อ.ก.พ.วิสามัญ ร่วมกับเลขาธิการ ก.พ.พิจารณาเสนอชื่อตำแหน่งหัวหน้าส่วนราชการหรือผู้ทรงคุณวุฒิที่เหมาะสมต่อ ก.พ.เพื่อพิจารณาเมื่อก.พ. พิจารณาดำเนินการจนได้บุคคลที่เหมาะสมและมีมติแต่งตั้งเป็น อ.ก.พ.วิสามัญทั้งคณะแล้ว ให้เสนอรายชื่อบุคคลดังกล่าวต่อประธาน ก.พ.เพื่อลงนามประกาศแต่งตั้ง อ.ก.พ. วิสามัญข้อ ๔ อ.ก.พ.วิสามัญมีวาระการดำรงตำแหน่งตามวาระการดำรงตำแหน่งของกรรมการ ก.พ.ซึ่งทรงพระกรุณาโปรดเกล้าฯ แต่งตั้งเมื่อครบกำหนดตามวาระในวรรคหนึ่งหากยังมิได้ทรงพระกรุณาโปรดเกล้าฯ แต่งตั้งกรรมการ ก.พ. ขึ้นใหม่ ให้ อ.ก.พ.วิสามัญ ซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯแต่งตั้งกรรมการ ก.พ. ใหม่ข้อ ๕ นอกจากการพ้นจากตำแหน่งตามวาระ ประธานอ.ก.พ. วิสามัญและอนุกรรมการผู้ทรงคุณวุฒิพ้นจากตำแหน่งเมื่อ(๑)ตาย(๒)ลาออก(๓)เป็นคนไร้ความสามารถ หรือเสมือนไร้ความสามารถ(๔)เป็นผู้ดำรงตำแหน่งทางการเมืองกรรมการหรือผู้ดำรงตำแหน่งที่รับผิดชอบในการบริหารพรรคการเมืองหรือเจ้าหน้าที่ในพรรคการเมือง(๕)เป็นผู้ถูกลงโทษให้ออก ปลดออก หรือไล่ออก เพราะกระทำผิดวินัยตามกฎหมายว่าด้วยระเบียบข้าราชการพลเรือนหรือตามกฎหมายอื่น(๖)ต้องคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗)พ้นจากตำแหน่งกรรมการ ก.พ. ซึ่งทรงพระกรุณาโปรดเกล้าฯ แต่งตั้งข้อ ๖ ในกรณีที่ประธาน อ.ก.พ. วิสามัญหรืออนุกรรมการผู้ทรงคุณวุฒิใน อ.ก.พ. วิสามัญ พ้นจากตำแหน่งก่อนครบวาระให้ดำเนินการแต่งตั้งประธาน อ.ก.พ. วิสามัญ หรืออนุกรรมการผู้ทรงคุณวุฒิแทนโดยเร็วหรือในกรณีที่ ก.พ. แต่งตั้งอนุกรรมการเพิ่มขึ้นในระหว่างที่ อ.ก.พ. วิสามัญซึ่งแต่งตั้งไว้แล้วยังมีวาระอยู่ในตำแหน่งให้ผู้ซึ่งได้รับแต่งตั้งแทนตำแหน่งที่ว่างหรือเป็นอนุกรรมการเพิ่มขึ้นอยู่ในตำแหน่งเท่ากับวาระที่เหลืออยู่ของประธานอ.ก.พ. วิสามัญหรืออนุกรรมการซึ่งได้แต่งตั้งไว้แล้วเว้นแต่วาระที่เหลืออยู่ไม่ถึงหนึ่งร้อยแปดสิบวันจะไม่แต่งตั้งประธาน อ.ก.พ.วิสามัญ หรืออนุกรรมการผู้ทรงคุณวุฒิแทนก็ได้ให้ไว้ ณ วันที่ ๑๗กันยายน พ.ศ. ๒๕๕๑สมชาย วงศ์สวัสดิ์รองนายกรัฐมนตรีประธาน ก.พ.หมายเหตุ :-เหตุผลในการประกาศใช้กฎ ก.พ. ฉบับนี้ คือ โดยที่มาตรา ๑๒ วรรคสองแห่งพระราชบัญญัติระเบียบข้าราชการพลเรือน พ.ศ. ๒๕๕๑ บัญญัติให้การกำหนดจำนวนคุณสมบัติ หลักเกณฑ์และวิธีการแต่งตั้ง อ.ก.พ. วิสามัญ รวมตลอดทั้งวิธีการได้มาวาระการดำรงตำแหน่ง และการพ้นจากตำแหน่งให้เป็นไปตามที่กำหนดในกฎ ก.พ. จึงจำเป็นต้องออกกฎ ก.พ. นี้[๑] ราชกิจจานุเบกษาเล่ม ๑๒๕/ตอนที่ ๑๑๒ ก/หน้า ๑๐/๒๒ ตุลาคม ๒๕๕๑